projecte-aina/catalan_government_crawling huggingface dataset:
L'article 1 d'aquesta Ordre estableix la documentació tècnica a presentar per realitzar el control preventiu per part de la Generalitat sobre els supòsits relacionats a l'Annex 1 de la Llei 3/2010.
La memòria i els plànols necessaris han d'anar acompanyats d'un full inicial on quedin resumides les dades generals de l'activitat, del tècnic/a redactor/a i de la documentació presentada (veure formulari SP01 inclòs a l'Annex 1 de l'esmentada Ordre), i que serà la portada de la documentació de prevenció i seguretat en matèria d'incendis.
Cal presentar el projecte tècnic (memòria i plànols) en format digital.
Cal que tota la documentació tècnica disposi de signatura electrònica del tècnic/a competent o visat del col·legi professional o certificat d'actuació professional o similar.
Cal que la signatura electrònica s'incrusti sense protegir el document per permetre realitzar mesures en els plànols.
La signatura manuscrita escanejada no és valida.
Cap d'aquests arxius no pot superar els 10 Mb.
El document "Documentació tècnica per efectuar la intervenció administrativa prèvia de control preventiu per part de la Generalitat (Llei 3/2010 i normes de desenvolupament)", defineix el format i el contingut mínim de la documentació tècnica.
En cap cas no impedeix que el tècnic/a redactor/a afegeixi més plànols o apartats en la memòria tècnica que tinguin relació o aclareixin el compliment dels requeriments de prevenció i seguretat en matèria d'incendis en un determinat establiment, activitat, infraestructura o edifici.
També es disposa d'un document de treball amb els diferents apartats que pot servir de suport als tècnics redactors o tècniques redactores.
Es recorda que cal justificar el compliment de la normativa d'aplicació de prevenció i seguretat en matèria d'incendis, de les instruccions tècniques complementàries publicades per la Direcció General de Prevenció, Extinció d'Incendis i Salvaments, de les normes tècniques d'àmbit estatal o europeu (normes UNE, UNE EN...) d'aplicació i de les guies tècniques que s'hagin utilitzat en la redacció de la documentació.
Formularis de presentació i documentació
(Llei 3/2010 i normes de desenvolupament)
L'article 25 de la Llei 3/2010, de 18 de febrer, de prevenció i seguretat en matèria d'incendis en establiments, activitats, infraestructures i edificis, estableix que en els supòsits sotmesos al control preventiu de l'Administració de la Generalitat, el titular de l'establiment, l'activitat o l'edifici ha de sol·licitar a una entitat col·laboradora de l'Administració que efectuï un acte de comprovació, immediatament anterior a l'inici de l'activitat, a la posada en funcionament de l'establiment o a l'ocupació de l'edifici, per a verificar que compleix totes les prescripcions establertes per la legislació sectorial aplicable en prevenció i seguretat en matèria d'incendis i, específicament, les establertes en el control preventiu.
L'Ordre INT/23/2013, d'1 de febrer, estableix el contingut del certificat acreditatiu de l'acte de comprovació de prevenció i seguretat en matèria d'incendis i els supòsits que estan exceptuats de l'acte de comprovació.
per la qual s'estableix el contingut del certificat acreditatiu de l'acte de comprovació de prevenció i seguretat en matèria d'incendis i els supòsits que estan exceptuats de l'acte de comprovació.
Procediment sobre la tramitació de la còpia del certificat de l'acte de comprovació per part de les entitats col·laboradores (PRO.SP.404.E)
Segons el punt 4 de l'article 25 esmentat, les entitats col·laboradores de l'Administració han de trametre a la Direcció General de Prevenció, Extinció d'Incendis i Salvaments una còpia dels certificats d'actes de comprovació.
Accés al tràmit de certificats de les actes de comprovació en l'àmbit de la prevenció i seguretat en matèria d'incendis
A la Direcció General de Prevenció, Extinció d'Incendis i Salvaments (DGPEIS) li correspon l'autorització de les entitats col·laboradores en l'àmbit de la prevenció i la seguretat en matèria d'incendis i dels establiments oberts al públic, espectacles públics i activitats recreatives.
Aquestes entitats han de comptar amb el personal suficient i habilitat per actuar en l'àmbit de la prevenció i la seguretat en matèria d'incendis, amb el nivell bàsic o avançat.
L'habilitació és expedida per la DGPEIS a sol·licitud de l'entitat col·laboradora de l'Administració en la qual el tècnic prestarà els seus serveis, prèvia obtenció per part del mateix de la certificació tècnica de prevenció i seguretat en cas d'incendi de nivell bàsic, o de nivell avançat, expedida per l'Institut de Seguretat Pública de Catalunya (ISPC).
La Taula per a la Interpretació de la Normativa de Seguretat Contra Incendis, en endavant TINSCI, es va constituir el 6 de novembre de 2001 i està formada per tècnics qualificats de les següents entitats:
L'objectiu de la TINSCI és homogeneïtzar criteris d'aplicació de la normativa vigent de protecció contra incendis per al desenvolupament dels projectes tècnics.
La normativa tècnica que determina les condicions de seguretat en cas d'incendi en tots els edificis i establiments que es construeixin de nou, o aquells que fan reformes significatives, ampliacions o canvis d'ús, és la que s'especifica tot seguit:
pel qual s'aprova en Reglament d'instal·lacions de protecció contra incendis
Decret 42/2015, de 24 de març, de regulació de les entitats col·laboradores de l'Administració en matèria de prevenció i seguretat corresponents al departament competent en matèria de seguretat pública.
per la qual s'aprova el contingut de la documentació tècnica per efectuar la intervenció administrativa per part de la Generalitat, establerta a la Llei 3/2010, del 18 de febrer, de prevenció i seguretat en matèria d'incendis en establiments, activitats, infraestructures i edificis, i també el model de certificat d'adequació a les mesures de prevenció i seguretat en matèria d'incendis.
per la qual s'estableix el contingut del certificat acreditatiu de l'acte de comprovació de prevenció i seguretat en matèria d'incendis i els supòsits que estan exceptuats de l'acte de comprovació.
per la qual s'aprova el procediment per a l'habilitació dels tècnics i tècniques d'entitats col·laboradores de l'Administració per actuar en l'àmbit de la prevenció i la seguretat en matèria d'incendis.
per la qual s'aproven les instruccions tècniques complementàries genèriques de prevenció i seguretat en matèria d'incendis en establiments, activitats, infraestructures i edificis.
per la qual s'aproven les instruccions tècniques complementàries del Document Bàsic de Seguretat en cas d'Incendi (DB SI) del Codi Tècnic de l'Edificació (CTE).
per la qual s'aproven les instruccions tècniques complementàries del Reglament de seguretat contra incendis en establiments industrials (RSCIEI).
pel qual es modifica el Codi tècnic de l'edificació, aprovat pel Reial decret 314/2006, de 17 de març, en matèria d'accessibilitat i no-discriminació de les persones amb discapacitat.
per la qual es modifiquen determinats documents bàsics del Codi Tècnic de l'Edificació.
pel qual s'aprova el Document Bàsic "DB-HR Protección frente al ruido" del Codi Tècnic de l'Edificació i es modifica el RD 314/2006, de 17 de març, pel qual s'aprova el Codi Tècnic de l'Edificació.
El dia 10 de maig de 2010 va entrar en vigor la Llei 3/2010, de 18 de febrer, de prevenció i seguretat en matèria d'incendis en establiments, activitats, infraestructures i edificis, la qual estableix la intervenció administrativa en prevenció i seguretat en matèria d'incendis per establiments, activitats, infraestructures i edificis que fins la seva entrada en vigor articulava la Llei 3/1998, de 27 de febrer, de la intervenció integral de l'Administració ambiental.
La Llei 3/2010 determina les competències municipals i les de la Generalitat de Catalunya relatives a la prevenció i seguretat en matèria d'incendis.
També determina els reglaments, les instruccions tècniques complementàries i les guies tècniques com a instruments normatius.
La Llei estableix, a més, el règim d'intervenció administrativa, és a dir, el sistema de verificació de les condicions de seguretat en cas d'incendi dels establiments, activitats, infraestructures i edificis.
Finalment, regula l'actuació de l'Administració per mitjà de les entitats col·laboradores i n'articula l'autorització i la supervisió.
Proposar l'elaboració de disposicions legals per a la prevenció d'incendis i altres emergències.
Elaborar propostes de prevenció dels sinistres.
Elaborar informes i donar assessorament en matèria de prevenció.
Supervisar i controlar la revisió de projectes i la inspecció d'edificis i locals que determini la legislació vigent o que es sol·licitin per entitats públiques.
Promoure i vetllar per l'autoprotecció de la ciutadania en coordinació amb altres unitats implicades.
Portar a terme el control de qualitat de les entitats col·laboradores de l'administració en matèria de seguretat contra incendis.
Gestionar el registre documental de les instal·lacions.
Coordinar les activitats de les Unitats de Prevenció de les Regions d'emergència en el seu àmbit de competència i elaborar criteris d'interpretació de la normativa en col·laboració amb les altres unitats implicades.
Impulsar i coordinar les activitats de prevenció operatives realitzades per les Regions d'Emergències i els Parcs de Bombers.
Realitzar campanyes divulgatives a la població en el seu àmbit de competència.
Desenvolupar i gestionar la cartografia operativa amb el suport de les Regions d'Emergències.
La prevenció és el conjunt de mesures preses per evitar, contrarestar o disminuir un risc.
La prevenció d'incendis té com a missió protegir de l'incendi les persones i els béns.
El seu objectiu: reduir a límits acceptables el risc que les persones implicades en l'emergència pateixin danys.
Els reglaments determinen els requeriments de seguretat corresponents a:
El prevencionista d'incendis contrasta el risc d'incendi i les instal·lacions de protecció amb les disposicions constructives de l'edifici que el conté: situació relativa respecte a veïns o respecte a les activitats del costat, idoneïtat dels elements de construcció pel que fa a la seva resistència al foc, dispositius de desenfumatge, etc., és a dir, el que s'anomena "resposta passiva de la construcció".
En qualsevol cas, a l'hora d'analitzar la seguretat en cas d'incendi en un determinat establiment, cal tenir presents els punts següents:
Informació sobre AOF (campanya forestal 2020)
Última actualització: 09/06/2020
Relació de persones AOF que inicien CF 2020
Informació sobre recollida de material, formació i contractes:
Documentació a presentar per a les contractacions:
Distribució de places i dates d'inici
Nota informativa sobre l'adjudicació de places vacants
Posicions a la borsa de treball per serveis prestats
Relació de persones que inicien CF 2020
Actualitzades les borses de treball de tècnic/a especialista operador/a de control amb els serveis prestats a 29/02/2020
La borsa dels tècnics/iques especialistes operadors/ores de control s'actualitza, a efectes de comptabilitzar els serveis prestats, dues vegades l'any, amb efectes de 28 o 29 de febrer i 31 d'octubre, d'acord amb l'annex de 14 de març de 2018, que modifica l'apartat 4.4.3 de l'Acord, de 20 de juny de 2012, sobre criteris i procediment per a la selecció amb caràcter d'urgència del personal laboral temporal, i de creació i funcionament de la borsa de treball del Departament d'Interior.
S'informa que les persones de la categoria AOF, i que l'any 2019 van ser contractats/ades (i no van renunciar al contracte de treball), han passat a tenir un contracte d'interinitat a temps parcial per treball fix i periòdic de caràcter discontinu.
La resta de persones segueixen sent integrants de la borsa de treball.
Així mateix, es comunica que al més aviat possible es realitzarà la crida al personal de la categoria.
Atenent a les necessitats operatives i d'acord amb els representants socials, la DGPEIS procedeix a formar una única borsa de treball de conductor/a (carnet B), que inclou les persones de la borsa de conductor/a (carnet B) i conductor/a (carnet B GEM).
La Direcció General de Prevenció, Extinció d'Incendis i Salvaments (DGPEIS), a través de les borses de treball, cobreix les necessitats de personal que dona suport a l'estructura operativa de la DGPEIS durant les campanyes forestals.
La cobertura d'aquestes necessitats comporta, d'una banda, el manteniment per comprovar que les persones ja inscrites continuen complint els requisits, i, de l'altra, l'ampliació mitjançant convocatòries públiques quan es necessita incrementar el nombre de persones que conformen les borses.
El massís de la muntanya de Montserrat, per les seves característiques orogràfiques, meteoclimàtiques i socials és un punt singular en l'àmbit de les emergències.
Com a centre de pelegrinatge mundial, el massís rep un nombre de visites elevat i s'hi practiquen nombroses activitats ludicoesportives, que generen un elevat nombre d'accidents.
Aquesta sinistralitat requereix un tractament específic, estandarditzat i homogeni per a tots els cossos de seguretat i d'emergències.
D'aquesta necessitat neix la cartografia operativa d'emergències (COE) de la muntanya de Montserrat, que ha de permetre gestionar amb major eficàcia, rapidesa i coordinació les emergències que s'hi produeixin.
En els darrers anys s'ha produït un increment tant del nombre d'excursionistes com dels rescats dels Bombers de la Generalitat per atendre gent accidentada al Massís.
L'Ajuntament de Saldes, els Bombers de la Generalitat, la Federació d'Entitats Excursionistes de Catalunya i el Parc Natural del Massís del Pedraforca han constituït un grup per millorar la seguretat, informar i prevenir els accidents de muntanya dels excursionistes.
El grup constata l'alt nombre d'excursionistes que accedeixen a la zona del Massís d'una banda, i l'increment dels serveis dels Bombers en el rescat de persones, de l'altra.
També ha estudiat el perfil dels excursionistes que hi accedeixen i el grau de formació o preparació que tenen.
Un dels indrets on es produeixen major nombre d'incidències entre les persones que van al Pedraforca és precisament la tartera, ja que el pendent i la composició del terreny acaben provocant relliscades i caigudes, que poden donar lloc a fractures i motivar l'actuació dels grups de rescat per evacuar els accidentats.
L'actuació duta a terme ha consistit a recuperar el camí de la tartera, en aquells trams on encara es conserva, millorant-ne el traçat, desbrossant-lo de vegetació i retirant pedres que en dificultin l'ús.
En els trams on l'erosió provocada pels processos naturals i pel pas de tants excursionistes ha fet desaparèixer el camí, s'ha plantejat un nou traçat sinuós alternatiu, que permeti pujar i baixar sense haver de circular per la part de més pendent i de major perill.
La recuperació del nou camí per la zona més boscosa de la tartera ha d'evitar la degradació que estava patint la part central i els nombrosos accidents que hi havia.
El camí ha estat senyalitzat amb nombroses marques que corresponen a la senyalització com a sender de petit recorregut (PR) de la FEEC, amb línies blanques i grogues.
Encara que fa anys que estava identificat com a PR-C 123, hi havia poques marques i seguir-les no resultava fàcil.
Les accions s'han plantejat en cada un dels 8 trams del recorregut en que s'ha planificat el conjunt de l'actuació.
L'última actuació ha consistit a col·locar un cartell que adverteix la perillositat del camí atès el pendent i l'erosió, alhora que recomana seguir l'itinerari marcat.
Malgrat totes aquestes actuacions de millora, és indispensable que els excursionistes que visiten el Pedraforca vagin ben preparats i planifiquin bé l'ascensió al massís.
Seguir consells bàsics com anar ben equipats, tenir certa experiència en ascensions a l'alta muntanya, començar l'excursió de bon matí per evitar la calor o les tempestes de tarda, consultar la previsió meteorològica, portar roba per parar el vent i la pluja encara que sigui a ple estiu, dur menjar i aigua, mapa de la zona i un frontal; pot ajudar a reduir les possibilitats de patir un incident en aquesta emblemàtica muntanya que anualment pugen més de 22.000 persones.
També és important que tothom que vagi per la tartera respecti el camí i eviti de fer dreceres, perquè així es pugui conservar durant més temps.
Suspensió temporal de la convocatòria i, si escau, obertura d'un procés selectiu excepcional.
Les persones admeses a aquesta categoria han de trametre, preferiblement en format.pdf, el seu currículum vitae, amb les característiques indicades a la diligència, al correu [EMAIL]
No és necessari adjuntar al currículum vitae cap documentació acreditativa (certificacions, titulacions, equivalències...).
Heu d'enviar el currículum vitae al correu [EMAIL]
Únicament si s'exhaureix la borsa de treball actual, es realitzarà el procés de selecció excepcional.
Es accions s'an plantejat en cada un des 8 trams deth recorregut en que s'a planificat eth conjunt dera actuacion.
Seguir conselhs basics com anar ben equipats, auer cèrta experiéncia en ascensions en nauta montanha, començar era excursion de bon maitin tà esvitar era calor o es tempestes de tarde, consultar era prevision meteorologica, portar ròba paravent e impermeabla encara que sigue en plen ostiu, portar minjar e aigua, mapa dera zòna e un frontau; pòt ajudar a redusir es possibilitats de patir un incident en aguesta emblematica montanha qu'anuaument pugen mès de 22.000 persones.
Persones proposades per a una possible contractació
El termini per presentar el currículum vitae és del 8 al 12 de maig, ambdós inclosos.
Heu d'enviar el currículum vitae al correu [EMAIL]
Un cop realitzada la valoració curricular de les persones participants, es convocarà a la realització de l'entrevista telemàtica segons la distribució indicada a la diligència.
La mesura dels il·lícits penals basada en l'estadística policial pot complementar-se amb les dades que proporcionen les enquestes adreçades a una mostra representativa dels residents, on es pregunta directament a les persones seleccionades per les seves experiències de victimització i per les seves opinions en matèria de seguretat i policia.
Aquests instruments tenen l'avantatge de poder enregistrar també fets no denunciats i de recollir dades de caràcter subjectiu sobre els sentiments, les percepcions i les valoracions de la població en matèria de seguretat interior que no apareixen a l'estadística policial.
Per recollir aquesta informació complementària, el Departament d'Interior disposa de l'Enquesta de seguretat pública de Catalunya (ESPC), la darrera edició de la qual es va dur a terme al llarg dels mesos de novembre i desembre de 2017, en què es va entrevistar una mostra aleatòria de més de 7.800 persones residents a Catalunya de 16 anys o més, amb metodologia CATI (enquestes telefòniques: 5.918) i CAWI (enquestes autoadministrades per internet: 1.958).
A l'ESPC les preguntes sobre victimització es refereixen a fets experimentats "els darrers dotze mesos".
En canvi, les opinions i les valoracions de les persones entrevistades s'han de referir al moment en el qual responen a l'enquesta.
Això explica les diferències de referències temporals de les taules d'una mateixa edició de l'ESPC: les dades es refereixen a l'any anterior quan es quantifica la victimització, però a l'any en curs quan s'enregistren opinions o percepcions dels entrevistats.
L'Enquesta de seguretat forma part del programa estadístic de la Generalitat de Catalunya.
Des de l'any 2013, es duu a terme cada dos anys.
La selecció és aleatòria, és a dir, per sorteig.
Es seleccionen les persones que participaran a l'enquesta a partir de l'extracció de la mostra estadística representativa, feta per l'Institut d'Estadística de Catalunya, del Registre de població de Catalunya i els tractaments i acaraments amb altres fitxers necessaris i es contacta amb elles, mitjançant carta, per informar-los que han estat seleccionats per contestar l'enquesta.
Després d'uns comentaris introductoris i de confirmar el sexe i l'edat de la persona seleccionada per contestar l'enquesta, comença el cos de l'entrevista amb preguntes sobre les experiències de victimització que s'han patit.
Finalment, es formulen preguntes sobre la percepció de la persona entrevistada en matèria de seguretat, civisme i policia.
Les persones que realitzen les entrevistes han estat seleccionades i formades per GESOP, una empresa especialitzada en estudis d'opinió que ha guanyat un concurs públic entre empreses d'aquest sector per dur a terme operacions estadístiques d'aquestes característiques.
En el moment de començar la conversa telefònica aquestes persones s'han d'identificar sempre donant el seu nom:
Soc............................. de l'empresa GESOP
Pot prendre nota d'aquest nom i de l'hora de la trucada, ja què això li pot ser útil per formular qualsevol reclamació o plantejar qualsevol dubte.
L'estadística oficial es rigorosament anònima i està sotmesa per llei al secret estadístic.
Totes les persones que participen en aquestes operacions s'han de comprometre formalment a guardar aquest secret, eliminar qualsevol registre que permeti individualitzar les dades i tractar la informació obtinguda de manera anònima, és a dir, agregant-la a milers d'altres informacions procedents de la mateixa enquesta, de manera que mai se'n pugui individualitzar l'origen.
Vostè pot decidir en quin moment vol fer l'entrevista.
Si la vol respondre per internet, ha d'entrar a l'enllaç interior.gencat.cat/seguretat2017, amb els codis que l'han estat facilitats en la carta que ha rebut.
En aquest cas, pot contestar les 24 hores del dia, qualsevol dia de la setmana.
O bé, pot esperar que l'empresa que realitza el treball de camp li truqui, i acordar amb la persona entrevistadora el dia i l'hora que li resulti més còmode dintre de l'horari d'entrevistes, que s'estén de 9:00 a 22.00 h, sense interrupcions, de dilluns a divendres.
A hores convingudes també es fan entrevistes els dissabtes de 10:00 a 17:00 h.
I també pot optar per trucar al telèfon del centre de trucades 900 901 900.
Si truca fora de l'horari d'entrevistes podrà deixar el seu missatge al contestador automàtic i un/a entrevistador/a el trucarà al més aviat possible o en l'horari que vostè hagi demanat.
El temps de l'entrevista varia considerablement en funció dels fets que hagi patit la persona entrevistada.
Això no obstant, es preveu que la mitjana de les entrevistes estarà al voltant dels 15-20 minuts.
El Pla general de seguretat de Catalunya 2016-2019 recull les actuacions que portarà a terme el Govern per tal de garantir la seguretat de les persones, els béns i el medi ambient.
Aquesta planificació suposa una doble tasca de detecció i priorització.
En primer lloc, analitzar la situació de la seguretat en el moment actual amb especial atenció als punts més vulnerables, a les problemàtiques que cal atendre per resoldre o millorar, identificar els perills i avaluar els riscos per determinar les necessitats futures, i els recursos per fer-los front.
Implica també la fixació i priorització d'objectius i l'ordenació de les actuacions.
El Pla recull les actuacions a portar a terme juntament amb diversos departaments de l'Administració de la Generalitat, amb els municipis i amb diferents representants de la societat civil, i estableix mecanismes de comunicació amb la ciutadania que fomentin el coneixement de les necessitats ciutadanes i la corresponsabilització en la tasca de creació d'una societat més segura.
Aquesta és una versió de prova del cercador d'incendis i cremes prescrites.
Properament l'actualitzarem amb noves funcionalitats.
Es pot fer cerca d'informació de totes les capes a partir de les dates de l'incendi o crema, de l'incendi tipus, de la situació meteorològica a escala sinòptica, de l'objectiu de crema...
Teniu un document explicatiu de la informació que contenen les capes que es visualitzen.
Els perímetres d'incendis i cremes prescrites s'han simplificat per tal de facilitar el procés de càrrega de les dades.
Si us cal més detall de dades podeu demanar el que necessiteu a la bústia corporativa.